**PROCEDURA DE ASIGURARE A ACCESULUI LA BAZA DE DATE CU INFORMAŢIILE REFERITOARE LA LOCURILE DE CONSUM DIN**

**ZONA DE LICENŢĂ A DISTRIBUŢIE ENERGIE ELECTRICĂ ROMANIA S.A.**

1. **SCOP**

„Procedura de asigurare a accesului la baza de date cu informaţiile referitoare la locurile de consum din zona de licenţă **a** DISTRIBUŢIE ENERGIE ELECTRICĂ ROMANIA S.A.”, numită în continuare *Procedură*, are drept scop definirea şi stabilirea cadrului necesar pentru asigurarea accesului utilizatorilor, în condiţii securizate şi confidenţiale, la baza de date pusă la dispoziţie de operatorul de rețea - DISTRIBUŢIE ENERGIE ELECTRICĂ ROMANIA S.A., denumit în continuare DEER S.A.

1. **DOMENIU DE APLICARE**

*Procedura* se aplică pentru asigurarea accesului, conform prevederilor art. 5 al Ordinului președintelui ANRE nr. 5/2023, cu modificările și completările ulterioare, la informațiile din baza de date referitoare la locurile de consum racordate la rețeaua electrică de distribuție din zona de licență a DEER S.A.

Accesul la informațiile din baza de date este nerestricționat, gratuit și garantat de prevederile legale şi este asigurat următoarelor categorii de beneficiari:

1. clienților finali pentru locurile proprii de consum;
2. furnizorilor clienților finali cu care au încheiate contracte de furnizare a energiei electrice, în vigoare, pentru locurile de consum din zona de licență a DEER S.A.;
3. altor furnizori, pentru locurile de consum pentru care nu au încheiate contracte de furnizare a energiei electrice; accesul la baza de date se face numai pe baza acceptului clientului final;
4. agregatorilor clienților finali.

Prezenta *Procedură* nu limitează dreptul clientului final şi al furnizorului/agregatorului cu care acesta are contract de furnizare/agregare, de a avea acces liber la valorile măsurate în procesul de facturare curentă, conform reglementărilor în vigoare.

1. **DEFINIȚII ȘI ABREVIERI**

**3.1. DEFINIȚII**

Termenii utilizați în prezentul document au semnificația definită de *Regulamentul (UE) 2019/943 al Parlamentului European și al Consiliului privind piața internă de energie electrică*, de *Legea energiei electrice și a gazelor naturale nr. 123/2012*, *cu modificările și completările ulterioare*, de *Regulamentul de furnizare a energiei electrice la clienții finali aprobat prin Ordinul președintelui ANRE nr. 5/2023, cu modificările și completările ulterioare,* și de *Regulamentul privind racordarea utilizatorilor la rețelele electrice de interes public, aprobat prin Ordinul președintelui ANRE nr. 59/2013, cu modificările și completările ulterioare.* Suplimentar, se definesc următorii termeni:

**Utilizator** - utilizator al sistemului de acces la baza de date cu informaţii referitoare la locurile de consum, indiferent că este vorba despre clientul final, furnizorul de energie electrică sau agregatorul clientului final;

**Cod utilizator (user/username)** – cod alocat fiecărui utilizator în vederea asigurării accesului la baza de date.

**3.2 ABREVIERI**

**ANRE** – Autoritatea Naţională de Reglementare în Domeniul Energiei;

**CF –** client final (casnic sau noncasnic);

**CUI** - cod unic de înregistrare, al clientului final noncasnic/furnizorului/agregatorului, conform certificatului de înregistrare emis de Oficiul Național al Registrului Comerțului;

**FZ** – furnizor de energie electrică;

**OR** – operatorul de rețea – DISTRIBUŢIE ENERGIE ELECTRICĂ ROMANIA S.A. (DEER S.A.);

**POD** – punct de livrare energie electrică (Point Of Delivery).

1. **MODUL DE LUCRU**
	1. **Accesul FZ la informațiile din baza de date pentru locurile de consum pentru care are un contract de furnizare/respectiv contract pentru prestarea serviciului de distribuţie încheiat cu DEER S.A.**

Accesul FZ la baza de date **pentru locurile de consum pentru care au încheiat un contract de furnizare/distribuţie** se acordă odată cu încheierea contractului pentru prestarea serviciului de distribuţie pentru locurile de consum ale CF din portofoliul său.

Odată cu încheierea contractului de distribuție pentru clienții finali, FZ va primi datele de logare: link-ul web, user-ul şi parola de acces pentru accesarea bazei de date pentru locurile de consum ale CF din portofoliul său. Accesul la datele de consum ale unui CF este asigurat FZ de la momentul în care acesta primeşte datele de logare.

Accesul FZ la datele unui loc de consum al unui CF se asigură pentru întreaga perioadă în care FZ are un contract pentru prestarea serviciului de distribuţie valabil pentru acel loc de consum.

* 1. **Accesul FZ la informațiile din baza de date privind locurile de consum pentru care nu au încheiat un contract de furnizare, cu acordul CF**

Accesul unui FZ, altul decât cel cu care este încheiat contract de distribuţie pentru locul de consum al CF poate fi asigurat prin completarea şi transmiterea prin **e-mail** a formularului din anexă, de către CF.

Adresa de e-mail la care se va transmite formularul se regăseşte pe site-ul DEER S.A., în locaţia

<https://www.distributie-energie.ro/informatii-generale-acces-la-portal/>

În termen de maximum **două zile lucrătoare** de la primirea formularului, ORva transmite către FZ, pe adresa de e-mail precizată în formularul din anexă, datele de logare: link-ul web, user-ul şi parola de acces.

Combinaţia ***„user-parolă”*** îi va asigura FZ accesul doar la datele referitoare la locurile de consum ale clienților finali pentru care a obţinut aprobarea.

Perioada de acces a FZ la datele CF cu care nu are încheiat un contract de furnizare, este de maximum 60 de zile calendaristice, de la data comunicării datelor de acces.

Accesul la datele unui loc de consum al unui CF se asigură FZ de la momentul în care acesta primeşte datele de logare.

* 1. **Accesul CF la informațiile** **din baza de date referitoare la locul/locurile proprii de consum**

Accesul CF, la locul/locurile propriu/proprii de consum, poate fi asigurat prin completarea şi transmiterea prin **e-mail** a formularului din anexă, sau acolo unde este implementată posibilitatea, prin accesarea link-ului ***“Înregistrare cont nou”*** din pagina de ***Autentificare,*** din zona de ***Acces la portal,*** şi parcurgând paşii specificaţi.

În cazul transmiterii prin e-mail a formularului din anexă, adresa de e-mail la care se va transmite acesta se regăseşte pe site-ul DEER S.A., la adresa <https://www.distributie-energie.ro/informatii-generale-acces-la-portal/>

În situaţia în care cererea de acces se face prin transmiterea prin e-mail a formularului din anexă, în termen de maximum **două zile lucrătoare** de la primirea formularului, OR va transmite către CF, pe adresa de e-mail precizată în formularul din anexă, datele de logare: link-ul web, user-ul şi parola de acces.

Combinaţia ***„user-parolă”*** îi va asigura unui CF accesul doar la datele proprii.

Accesul la date datele de consum proprii ale CF se asigură acestuia de la momentul în care primeşte datele de logare.

* 1. **Accesul agregatorului CF la informațiile din baza de date referitoare la locul/locurile de consum al/ale CF**

Accesul agregatorului CF, la datele referitoare la locul/locurile de consum al/ale CF, poate fi asigurat prin completarea şi transmiterea prin **e-mail** a formularului din anexă de către CF.

Adresa de e-mail la care se va transmite formularul se regăseşte pe site-ul DEER S.A., în locaţia

<https://www.distributie-energie.ro/informatii-generale-acces-la-portal/>

În termen de maximum **două zile lucrătoare** de la primirea formularului, ORva transmite către agregatorul CF, pe adresa de e-mail precizată în formularul din anexă, datele de logare: link-ul web, user-ul şi parola de acces.

Combinaţia ***„user-parolă”*** îi va asigura agregatorului accesul doar la datele referitoare la locurile de consum ale clienților finali pentru care s-a solicitat accesul.

Accesul agregatorului la date datele unui loc de consum al unui CF se asigură de la momentul primirii datelor de logare.

* 1. **Modul de acces la informațiile din baza de date**

**Codurile de utilizator** sunt unice ȋn sistem pentru fiecare entitate, CF, FZ sau agregator - având coduri de utilizator distincte.

 La prima logare, utilizatorulva avea posibilitatea să-şi personalizeze parola. Modificarea parolei va fi permisă ***utilizatorului*** ori de câte ori va considera necesar (ca de exemplu: la schimbarea furnizorului).

Accesul la cont se face prin pagina de ***Autentificare,*** din zona de ***Acces la portal.***

1. pentru acces în aplicaţie utilizatorul trebuie să introducă username-ul şi parola care i-au fost comunicate de către OR;
2. dacă a uitat username-ul sau parola, utilizatorul poate alege, acolo unde este implementată posibilitatea, prin accesarea link-ului ***“Ați uitat parola?”*** și/sau ***“Actualizare parola”*** şi parcurgând paşii specificaţi, sau poate solicita prin **e-mail,** resetarea parolei, prin transmiterea unei solicitări în acest sens la adres de e-mail precizată pe site-ul DEER S.A., în locaţia <https://www.distributie-energie.ro/informatii-generale-acces-la-portal/>
3. tot pe această pagină va fi un link către formularul prevăzut în anexa *Procedurii*.

**ANEXA**

**Formular de obținere a dreptului de acces la informaţiile din baza de date**

|  |  |  |
| --- | --- | --- |
| **Denumire informaţie** | **Descriere** | **Informaţii completate de solicitant** |
| **Denumirea clientului final** | Denumirea clientului final |  |
| **POD** | Codul/codurile locului/locurilor de consum (punctelor de livrare energie electrică) deţinute de clientul final |  |
|  |
|  |
|  |
|  |
| **CUI/CNP client final** | CUI/CNP |  |
| **Datele de identificare ale furnizorului/agregatorului pentru care se solicită accesul\*** | Denumirea furnizorului/agregatoruluiCUI furnizor/agregator |  |
| **Calitate\*** (se completează doar dacă se solicită acces pentru un alt furnizor, diferit de furnizorul cu care clientul are contract de furnizare încheiat, sau pentru un agregator al clientului final) | Calitatea ȋn care se cere accesul (ex: *viitor furnizor*, respectiv *agregator*)*În cazul în care se solicită accesul pentru un viitor furnizor, accesul se va asigura doar pentru 60 de zile calendaristice.* |  |
| **Reprezentant client final/furnizor/agregator** | Numele reprezentantului legal  |  |
| **Adresa e-mail client final/furnizor/agregator** | Adresa de e-mail a celui pentru care se solicita accesul |  |
| **Telefon client final/furnizor/agregator\***  |  |  |

***Toate câmpurile sunt obligatorii, cu excepţia celor marcate cu „\*”.***

Semnătură clientul final/Reprezentant client final